Document ID: 31995D0467

Id-Deċiżjoni tal-Kummissjoni
ta’ l-24 ta’Ottubru 1995
li timplementa l-Artikolu 20(2) tad-Direttiva tal-Kunsill 89/106/KEE dwar il-prodotti għall-bini
(Test b’relevanza għaż-ŻEE)
(95/467/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-l-Komunità Ewropea,
Wara li kkunsidraw id-Direttiva tal-Kunsill 89/106/EEC tal-21 ta’ Diċembru 1988 dwar l-approssimazzjoni tal-liġijiet, regolamenti u dispożizzjonijiet amministrattivi ta’ l-Istati Membri fir-rigward ta’ prodotti għall-bini [1], kif emendata bid-Direttiva 93/68/KEE [2], u b’mod partikolari l-Artikolu 13 tagħha,
Billi l-Artikolu 13 (3) tad-Direttiva 89/106/KEE jipprovdi għal żewġ proċeduri differenti għall-attestazzjoni ta’ konformità ta’ prodott; billi l-Artikolu 13 (4) jenħtieġ l-għażla tal-proċedura skond it-tifsira ta’ l-Artikolu 13 (3) għal prodott partikolari jew familja ta’ prodotti li għandhom ikunu speċifikati mill-Kummissjoni, wara li tikkonsulta mal-Kumitat Permanenti dwar il-Kostruzzjoni;
Billi din l-għażla bejn iż-żewġ proċeduri għandha tkun speċifikata skond il-kriterji stipulati fl-Artikolu 13 (4);
Billi l-Artikolu 13 (4) jistipula li, fil-każ ta’ kull proċedura, hemm il-ħtieġa għall-Kummissjoni li tagħżel il-proċedura l-anqas ta’ tbatija li tkun konsistenti mas-sigurezza; dan ifisser li huwa meħtieġ li jkun deċiż jekk, għal prodott partikolari jew familja ta’ prodotti partikolari, l-eżistenza ta’ sistema ta’ kontroll tal-produzzjoni ta’ fabbrika taħt ir-responsabbilità tal-manifattur tkunx meħtieġa u kondizzjoni suffiċjenti għall-attestazzjoni tal-konformità, jew jekk, għal raġunijiet relatati mat-tħaris tal-kriterja stipulati fl-Artikolu 13 (4), l-intervent ta’ korp approvat ta’ ċertifikazzjoni jkunx meħtieġ;
Billi l-Artikolu 13 (4) jenħtieġ li l-proċedura hekk stabbilita għandha tkun indikata fl-ordnijiet u l-ispeċifikazzjonijiet tekniċi; billi, għalhekk, huwa mixtieq li jkun definit il-kunċett ta’ prodotti jew familja ta’ prodotti kif użat fl-ordnijiet u fl-ispeċifikazzjonijiet tekniċi;
Billi ż-żewġ proċeduri fl-Artikolu 13 (3) huma deskritti fid-dettal fl-Anness III li jinsab mad-Direttiva 89/106/EEC; billi huwa meħtieġ li jkunu speċifikati b’mod ċar il-metodi li bihom iż-żewġ proċeduti għandhom ikunu implimentati, b’referenza għall-Anness III, għal kull prodott jew familja ta’ prodotti, minħabba li l-Anness III jagħti preferenza għal ċerti sistemi;
Billi l-proċedura msemmija fil-punt (a) ta’ l-Artikolu 13 (3) tikkorrespondi mas-sistemi stipulati fl-ewwel possibbiltà mingħajr sorveljanza kontinwa, it-tieni u t-tielet possibbilitajiet tal-punt (ii) tat-Taqsima 2 ta’ l-Anness III, u l-proċedura msemmija fil-punt (b) ta’ l-Artikolu 13 (3) jikkorrespondu mas-sistemi stipulati fil-punt (i) tat-Taqsima 2 ta’ l-Anness III, u fl-ewwel possibbiltà b’sorveljanza kontinwa tal-punt (ii) tat-Taqsima 2 l-Anness III;
Billi l-Kumitat Permanenti għall-Bini kien ġie ikkonsultat, kif meħtieġ bl-Artikolu 13 u skond id-dispożizzjonijiet ta’ l-Artikolu 20, u ta opinjoni favorevoli fis-27 ta’ Settembru 1995,
ADOTTAT DIN ID-DEĊISJONI:
L-Artikolu 1
Il-prodotti u l-familji ta’ prodotti stipulati fl-Anness I għandu jkollhom il-konformità tagħhom attestata permezz ta’ proċedura li biha l-manifattur ikollu taħt ir-reponsabbilità unika tiegħu sistema ta’ kontroll tal-produzzjoni tal-fabbrika li tassigura li l-prodott ikun konformi ma’ l-ispeċifikazzjonijiet tekniċi relevanti.
L-Artikolu 2
Il-prodotti stipulati fl-Anness 2 għandu jkollhom il-konformità tagħhom attestata minn proċedura li biha, b’żieda mas-sistema ta’ kontroll tal-produzjoni tal-fabbrika mħaddma mill-manifattur, korp approvat ta’ ċertifikazzjoni jkun involut fl-istima u s-sorveljanza tal-kontroll tal-produzzjoni jew tal-prodott innifsu.
L-Artikolu 3
Il-proċedura għall-attestazzjoni ta’ konformità skond l-Anness 3 għandha tingħata f’ordnijiet għall-istandards armonizzati.
L-Artikolu 4
Din id-Deċiżjoni hija indirizzata lil-Istati Membri.
Magħmula fi Brussel, l-24 ta’Ottubru 1995.

Labels: 3
7
1
0